L 60/2 Jurnalul Oficial al Uniunii Europene 5.3.2011 DECIZIA CONSILIULUI din 15 februarie 2011 privind încheierea Acordului interimar de parteneriat între Comunitatea Europeană, pe de o parte, și statele din Pacific, pe de altă parte (2011/144/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207, coroborat cu articolul 218 alineatul (6) litera (a) punctul (iii) și cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1) La 12 iunie 2002, Consiliul a autorizat Comisia să deschidă negocieri pentru încheierea de acorduri de parte- neriat economic cu țări ACP. (2)  Negocierile privind un Acord interimar de parteneriat (denumit în continuare „APE interimar) au fost încheiate la 23 noiembrie 2007 cu Papua-Noua Guinee şi Republica Insulelor Fiji. (3) Până în prezent, APE interimar nu a fost încheiat. Odată cu intrarea în vigoare a Tratatului de la Lisabona, proce- durile de urmat în acest sens sunt reglementate de articolul 218 din Tratatul privind funcționarea Uniunii Europene. ( APE interimar ar trebui să fie încheiat în numele Uniunii Europene, ADOPTĂ PREZENTA DECIZIE: Articolul 1 Acordul de parteneriat interimar între Comunitatea Europeană, pe de o parte, şi statele din Pacific, pe de altă parte, se aprobă prin prezenta decizie în numele Uniunii Europene. Articolul 2 Preşedintele Consiliului procedează, în numele Uniunii, la noti- ficarea menționată la articolul 76 alineatul (2) din APE interimar. Articolul 3 Prezenta decizie intră în vigoare la data adoptării. Articolul 4 Prezenta decizie se publică în Jurnalul Oficial al Uniunii Europene. Data intrării în vigoare a acordului se publică în Jurnalul Oficial al Uniunii Europene. Adoptată la Bruxelles, 15 februarie 2011. Pentru Consiliu Președintele MATOLCSY Gy.